Fiskvinnslustöðin tók á móti 3.384 tonnum til vinnslu á árinu 2015 Síldarvinnslan hf. festi kaup á fiskvinnslustöðinni á Seyðisfirði og togaranum Gullver í lok árs 2014 og dótturfélagið Gullberg hefur síðan annast reksturinn . Mikill vöxtur hefur verið í starfsemi fiskvinnslustöðvarinnar frá eigendaskiptunum og jókst móttekið hráefni á árinu 2015 um 83,2% frá árinu áður . Á árinu 2015 tók stöðin á móti 3.384 tonnum til vinnslu á meðan móttekið hráefni nam 1.847 tonnum á árinu 2014 . Þetta kemur fram á vef Síldarvinnslunnar . Aflinn sem barst til fiskvinnslustöðvarinnar á síðasta ári kom frá Gullver NS ( um 1.800 tonn ) , frá Bjarti NK ( um 750 tonn ) , frá skipum Samherja ( um 500 tonn ) og frá skipum Bergs-Hugins ( um 300 tonn ) . Það hefur orðið gjörbreyting á rekstrinum og ekki fallið úr vinnsludagur frá eigendaskiptunum . Menn geta ekki verið annað en sáttir við gang þessara mála hér á Seyðisfirði , “ sagði Adolf að lokum . Rétt er að geta þess að vegna aukningar á afla til vinnslu á Seyðisfirði hefur úthlutun á byggðakvóta til staðarins nánast fallið niður . Byggðakvóti til Seyðisfjarðar á árinu 2014 nam 134 tonnum og má gera ráð fyrir að slíkur kvóti skapi um það bil tvö og hálft ársverk . Byggðakvótinn á árinu 2015 nam hins vegar einungis 15 tonnum . Enn og aftur má spyrja hvort þær reglur sem gilda um úthlutun byggðakvóta séu eðlilegar og réttlátar , en hér er um að ræða alvarlegri áhrif á atvinnulíf Seyðisfjarðar en samdráttaraðgerðir Landsbankans á staðnum fyrir skömmu , segir ennfremur á vef Síldarvinnslunnar .